मुख्य न्यायाधिपति ने कहा कि न्याय रो सारथी के माध्यम से आम व्यक्ति को एक ही जगह पर विधिक सलाह व सहायता मुहैया करवाई जा सकेगी। उन्होंने बताया कि इस परिसर में वीडियो कॉन्फ्रेंसिंग की सुविधा भी है, जिसके माध्यम से राल्सा के अधिकारीगण राज्य भर के विभिन्न जिलों में स्थित जिला विधिक सेवा प्राधिकरण व ताल्लुका विधिक सेवा समितियों से विधिक सेवा कार्यक्रमों के संबंध में सीधे संपर्क कर सकेंगे।